ਤਾਲਬਪੁਰ

ਜ਼ਿਲ੍ਹਾ ਗੁਰਦਾਸਪੁਰ ਦਾ ਪਿੰਡ ਤਾਲਬਪੁਰ ਪੰਡੋਰੀ, ਗੁਰਦਾਸਪੁਰ-ਪੰਡੋਰੀ ਸੜਕ ਤੋਂ 1 ਕਿਲੋਮੀਟਰ ਦੂਰ ਅਤੇ ਰੇਲਵੇ ਸਟੇਸ਼ਨ ਗੁਰਦਾਸਪੁਰ ਤੋਂ 11 ਕਿਲੋਮੀਟਰ ਦੀ ਦੂਰੀ 'ਤੇ ਸਥਿਤ ਹੈ।

 ਇਤਿਹਾਸਿਕ ਪਿਛੋਕੜ ਤੇ ਮਹੱਤਤਾ 

ਇਹ ਪਿੰਡ ਪਿੰਡੋਰੀ ਮਹੰਤਾਂ ਕਰਕੇ ਵੀ ਜਾਣਿਆ ਜਾਂਦਾ ਹੈ। ਪਿੰਡੋਰੀ ਦਾ ਮਤਲਬ ਛੋਟਾ ਪਿੰਡ ਹੁੰਦਾ ਹੈ। ਜ਼ਿਲ੍ਹੇ ਗੁਰਦਾਸਪੁਰ ਤੇ ਤਰਨਤਾਰਨ ਵਿੱਚ ਵੀ ਪਿੰਡੋਰੀ ਦੇ ਨਾਂ ਨਾਲ ਕਈ ਪਿੰਡ ਮੌਜੂਦ ਹਨ। ਪਿੰਡ ਤਾਲਬਪੁਰ ਪੰਡੋਰੀ ਇੱਕ ਮੁਸਲਮਾਨ ਫਕੀਰ ‘ਤਾਲਿਬ ਸ਼ਾਹ ਬੈਂਸ’ ਨੇ ਵਸਾਇਆ ਸੀ। ਇਸੇ ਲਈ ਇਸ ਪਿੰਡ ਦੇ ਇਕ ਹਿੱਸੇ ਨੂੰ ‘ਪੰਡੋਰੀ ਬੈਂਸਾਂ’ ਦੇ ਨਾਮ ਨਾਲ ਵੀ ਜਾਣਿਆ ਜਾਂਦਾ ਹੈ।

ਇਹ ਪਿੰਡ ‘ਦਰਬਾਰ ਪਿੰਡੋਰੀ ਧਾਮ’ ਕਰਕੇ ਬਹੁਤ ਪ੍ਰਸਿੱਧ ਹੈ। ਵੈਸ਼ਨਵ ਧਰਮ ਦੀ ਇਹ ਗੱਦੀ ਇਸ ਪਿੰਡ ਵਿੱਚ ਸਾਢੇ ਤਿੰਨ ਸੌ ਸਾਲ ਪੁਰਾਣੀ ਹੈ ਅਤੇ ਇਸਨੂੰ ‘ਭਗਵਾਨ ਨਰੈਣ’ ਜੀ ਨੇ ਇੱਥੇ ਸਥਾਪਿਤ ਕੀਤਾ ਸੀ। ਇਹ ਇੱਕ ਕਿਲ੍ਹੇ ਦੀ ਸ਼ਕਲ ਦੀ ਇਮਾਰਤ ਹੈ ਜਿਸ ਵਿੱਚ ਇੱਕ ਭਗਵਾਨ ਨਰੈਣ ਸੰਸਕ੍ਰਿਤ ਪਾਠਸ਼ਾਲਾਂ ਹੈ ਜੋ ਸੰਸਕ੍ਰਿਤ, ਜੋਤਿਸ਼ ਅਤੇ ਧਰਮ ਦੀ ਸਿਖਲਾਈ ਲਈ ਸਾਰੇ ਭਾਰਤ ਵਿੱਚ ਮਸ਼ਹੂਰ ਹੈ। ਭਗਵਾਨ ਨਰੈਣ ਜੀ ਦੀ ਬਹੁਤ ਮਾਨਤਾ ਸੀ ਅਤੇ ਮੁਗਲ ਬਾਦਸ਼ਾਹ ਜਹਾਂਗੀਰ ਵੀ ਉਹਨਾਂ ਤੋਂ ਬਹੁਤ ਪ੍ਰਭਾਵਿਤ ਹੋਇਆ ਤੇ ਉਸਨੇ ਇਸ ਪਿੰਡ ਵਿੱਚ ਮਸਜਿਦ ਦੀ ਤਰ੍ਹਾਂ ਦਾ ਮੰਦਰ ਵੀ 'ਭਗਵਾਨ ਨਰੈਣ' ਜੀ ਨੂੰ ਸਮਰਪਿਤ ਕੀਤਾ ਸੀ। ਇੱਥੇ ਇੱਕ ਚਾਂਦੀ ਦਾ ਤਖਤ ਹੈ ਜੋ ਮਹਾਰਾਜਾ ਰਣਜੀਤ ਸਿੰਘ ਦੀ ਰਾਣੀ ਮਹਾਰਾਣੀ ਜਿੰਦਾ ਦਾ ਭੇਟਾ ਕੀਤਾ ਹੋਇਆ ਹੈ।ISBN: 978-81-302-0271-6

ਕਿਤਾਬ: ਪੰਜਾਬ ਦੇ ਪਿੰਡਾਂ ਦਾ ਨਾਮਕਰਨ ਅਤੇ ਇਤਿਹਾਸ

ਲੇਖਕ: ਡਾ. ਕਿਰਪਾਲ ਸਿੰਘ ਤੇ ਡਾ. ਹਰਿੰਦਰ ਕੌਰ

ਪ੍ਰਕਾਸ਼ਕ: ਪੰਜਾਬੀ ਯੂਨੀਵਰਸਿਟੀ, ਪਟਿਆਲਾ

 ਪ੍ਰਸਿੱਧ ਮੇਲੇ ਅਤੇ ਤਿਉਹਾਰ 
ਹਰ ਸਾਲ ਵਿਸਾਖੀ ਦੇ ਮੌਕੇ ਇਸ ਮੰਦਰ ਵਿਚ ਇੱਕ ਬਹੁਤ ਵਿਸ਼ਾਲ ਮੇਲਾ ਲਗਦਾ ਹੈ, ਜਿਹੜਾ ਲਗਪਗ 4 ਦਿਨ ਚਲਦਾ ਹੈ। ਦੂਰ ਦੂਰ ਤੋਂ ਭਾਰੀ ਮਾਤਰਾ ਵਿੱਚ ਲੋਕ ਇਸ ਸਥਾਨ ਉੱਤੇ ਆਉਂਦੇ ਹਨ।

 ਹਵਾਲੇ 
ਸ਼੍ਰੇਣੀ:ਗੁਰਦਾਸਪੁਰ ਜ਼ਿਲ੍ਹੇ ਦੇ ਪਿੰਡ
ਸ਼੍ਰੇਣੀ:ਇਤਿਹਾਸਿਕ ਸਥਾਨ